Ego Nicholaus magister domus Mormenti notum facio presentibus et futuris quod assensu prioris et discretorum domus nostre vendidimus Johanni Rosset de Divione tres diurnales terre continuos apud Divionem prope post domum Cisterciensem sitos quos dicto Johanni et eis omnibus qui memoratam terram per eum possidebunt domus nostra in perpetuum legittime garantire tenetur. Et in huius rei testimonium cartam istam sigillo nostro signatam ei habere concessimus. Actum anno ab Incarnatione Domini Mo Co XCo VIIIo.